google/wiki40b huggingface dataset:
Notitia dignitatum

Notitia dignitatum (latin for «Liste over embeter») er et av svært få bevarte dokumenter fra den romerske statsadministrasjonen. Dokumentet lister opp de høyere embetene i den sivile og militære administrasjonen og hvilke provinser og enheter som var underlagt disse. For Østromerriket antas lista å være oppdatert fram til ca. 395. I vestromerske delen har det blitt gjort endringer fram til 420-tallet. Disse senere endringene har imidlertid ikke blitt gjennomført konsekvent, dokumentet gir derfor neppe noe øyeblikksbildet for situasjonen i vest. På grunn av disse endringene antas Notitia Dignitatum å ha sitt opphav i Vestromerriket.
Det finnes bevart flere kopier av dokumentet som er fremstilt på 1400- og 1500-tallet, og alle disse utgaver er kopiert enten direkte eller indirekte fra en kodeks (tekstsamling) som man vet har vært oppbevart ved katedralen i Speyer i Tyskland, men hvis skjebne i dag er ukjent. Flere av de kjente kopier er illuminerte, og de er sannsynligvis kopier av tilsvarende bilder i Speyer-kodeksen.
Prylestraff

Prylestraff er straff i form av slag med stokk, tamp (tauende) eller spanskrør. Prylestraff ansees i vår tid av de fleste som forkastelig og støtende for rettsfølelsen, og er etter hvert blitt avskaffet i de fleste land.
Ordet pryl betyr 'juling, bank, ris' og kommer av det tyske Prügel som betyr 'stokk, kjepp'.

Prylestraff i Norge

I norsk strafferett ble prylestraff overfor voksne avskaffet ved den tidligere straffelov av 20. aug. 1842 og overfor barn ved lov av 6. juni 1896. Som disiplinærstraff (refselse) ble prylestraff opprettholdt ved fengselsloven av 12. des. 1903 § 30 nr. 11 og falt først bort ved endringslov av juli 1933. Den hadde imidlertid da allerede i mange år vært ute av bruk. Prylestraff i skolen ble forbudt ved lov om høyere almenskoler av 10. mai 1935 og lovene om folkeskolen på landet og i kjøpstedene av 16. juli 1936, jfr. nå lov om grunnskolen av 13. juni 1969 § 16.
Fabeldyr og hvor de er å finne (film)

Handling

Filmen tar for seg eventyrene til Newt Scamander (Eddie Redmayne) i New Yorks hemmelige samfunn med hekser og trollmenn, 70 år før Harry Potter leser boken til Scamander på skolen.
Xiangcheng (Suzhou)

Xiangcheng (kinesisk: 相城区; pinyin: Xiàngchéng Qū) er et bydistrikt i Folkerepublikken Kina. Det ligger under byprefekturet Suzhou i provinsen Jiangsu.
Det har et areal på 416 km² og teller 340 000 innbyggere (2004).
Hugo Conrad Munthe-Kaas

Etterkrigstiden

Etter freden i 1945 gikk Munthe-Kaas først over i det sivile og arbeidet ved sildeoljefabrikken i Tromsø der faren i en årrekke var disponent. Han gikk imidlertid etter kort tid tilbake til Forsvaret, der han i løpet av karrieren fikk en rekke sentrale stillinger i Hæren.
Han tjenestegjorde som etterretningsoffiser i Nord-Norge og tjenestegjorde senere i samme rolle i Tysklandsbrigaden. I 1949 ble han stasjonert i London, der han tjenestegjorde som assisterende militærattaché ved Norges ambassade. Fra 1950 til 1952 var han Norges militærattaché i Storbritannia. Munthe-Kaas deltok som del av den norske militære delegasjon i begravelsesprosesjonen for Georg VI av Storbritannia i London 15. februar 1952.
Etter at han vendte tilbake til Norge tjenestegjorde Munthe-Kaas i Hæren der han hadde en rekke sentrale stillinger. Han ble utnevnt til sjef for Garnisonen i Sør-Varanger og var fra 1955 til 1960 assisterende grensekommissær. Han tjenestegjorde også ved flere anledninger utenlands og ble i 1962 ble han beordret til tjeneste ved Supreme Allied Commander Europe i Paris. Fra 1963 til 1964 deltok han i de norske FN-styrkene i Kongo. Munthe-Kaas ble deretter i 1965 stasjonert ved Heistadmoen før han i 1969 ble sjef for Hærens fallskjermjegerskole på Trandum, der han var til 1972. Han gikk ut av tjenesten i Forsvaret i 1983.

Sivilt og politisk virke

I det sivile arbeidet Munthe-Kaas i forliksråd og vergemålsretten fram til 2000.
Munthe-Kaas var også politisk aktiv. Han sognet til partiet Høyre fram til 1977, da han meldte seg inn i Fremskrittspartiet. Han var viseformann i Fremskrittspartiet fra 1980 til 1982. Han var fra 1981 til 1985 vararepresentant for Akershus på Stortinget. Fra 1984 representerte han Fremskrittspartiet i Oslo bystyre og formannskap. Han har også vært fylkesformann i Akershus Fremskrittsparti. Munthe-Kaas var æresmedlem i Fremskrittspartiet.
Carmina Burana (Orff)

Carmina Burana er en kantate komponert av Carl Orff i 1935 og 1936 basert på 24 middelalderdikt på latin fra samlingen Carmina Burana. Verket er mest kjent for første- og sistesatsen, Fortuna imperatrix mundi (skjebnen/lykken, verdens keiserinne) som under kortnavnet O fortuna som er velkjent også blant personer som ellers ikke pleier høre på musikk fra den klassiske musikktradisjonen.
I 1934 fant Carl Orff den trykte 1847-utgaven av middelalderteksten Carmina Burana, som hovedsakelig stammer fra 1000- eller 1100-tallet, og noe fra 1200-tallet. Den gresk og latinskkyndige jusstudenten Michel Hofmann hjalp Orff med utvalg og organisering av 24 av disse tekstene i en libretto. Enkelte av tekstene var riktignok på middelhøytysk og gammelprovençalsk. Tekstutvalget omhandler tema som skjebne og rikdom, livets forgjengelighet, vårens tilbakekomst og gleder og farer ved drikking, grådighet, gambling og lyst. Det fulle latinske navnet på verket er Carmina Burana: Cantiones profanæ cantoribus et choris cantandæ comitantibus instrumentis atque imaginibus magicis. Verket inngår sammen med Catulli Carmina og Trionfo di Afrodite i syklusen Trionfi.
Verket ble urframført 8. juni 1937 i Frankfurt am Mains opera under musikalsk ledelse av Bertil Wetzelsberger og med Oskar Wälterlins regi.
We Try (Chris Medina)

«We Try» er en sang av den amerikanske sangeren Chris Medina.  Medina fremførte med sangen i Melodi Grand Prix 2019, men kom ikke til finalen.
Georgiansk arkitektur

Georgiansk arkitektur er i Storbritannia og andre engelsktalende land betegnelsen på byggeskikken i perioden mellom 1720 og 1830, dvs. i kongene Georg I til Georg IVs regjeringstid. Stilen etterfulgte den engelske barokken. Betegnelsen dekker i virkeligheten flere påfølgende og gjensidig overlappende perioder, som palladiansk arkitektur, rokokko og nyklassisisme.
Georgiansk arkitektur kjennetegnes av proporsjon og balanse; forholdet mellom høyde og bredde i bygningskropper og -elementer bestemmes av enkle matematiske forholdstall, det legges vekt på symmetri, og klassiske regler overholdes. Rekker av hus med like fasader mot gata preger byplanlegginga. Georgiansk stil hører til den klassiske orden, med et repertoar av dekorative elementer henta fra antikkens Hellas og Roma.
Stilen var like godt tilpassa stein som tegl; vanligvis ble det brukt rød tegl til veggene, kontrastert med gul i vindusomramminger og gesimser. Inngangen er gjerne framheva med en portiko.
Podporozje

Podporozje (russisk: Подпорожье) er en by i Leningrad oblast (fylke) i Russland. Byen ligger ved elva Svir, 285 km nordøst for St. Petersburg og har 20 600 innbyggere (2007). Podporozje grenser til Onegasjøen og republikken Karelen, Vologda oblast og til de to regionene Tikhvin og Lodejnoje Pole i Leningrad oblast.  
Etter kommunereformen i Leningrad oblast i 2006 er Podporozje egen kommune, og er samtidig det administrative sentrum i regionen med samme navn. Regionen består av ytterligere fire mindre kommuner, med til sammen 14 000 innbyggere. 
Podporozje ble grunnlagt i 1936, og fikk bystatus i 1956.
Podporozje er vennskapskommune med Steigen i Nordland.
Septimius Severus-tondoen

Septimius Severus-tondoen, fra rundt år 200 e.Kr., er et av de få bevarte eksemplene på flatemaleri fra klassisk antikk. Det er et temperamaleri på en tondo (sirkelformet treplate) med en diameter på 30,5 cm. I dag er den utstilt Antikksamlingen i Berlin (katalognummer 31329).
Bildet skildrer den romerske keiser Septimius Severus (146 - 211) med hans familie: på hans venstre side hans hustru Julia Domna, foran deres sønner Geta og Caracalla. Alle bærer luksuriøse seremonielle klesdrakter; Septimus Severus og hans sønner bærer også septre og har på seg gullkranser dekorert med kostbare smykker. Getas ansikt har blitt fjernet, sannsynligvis etter at han ble myrdet av hans bror Caracalla og den påfølgende damnatio memoriæ (latin «fjerning av minne»).
Bildet er sannsynligvis et eksempel på keiserportretter som ble masseprodusert for å bli stilt ut i kontorer og offentlige bygninger over hele riket - som en del av den romerske legale prosedyre måtte en del dokumenter bli signert foran et bilde av keiseren, noe som ga dem samme status som om de ble signert ved hans tilstedeværelse. Med hver endring i keiserfølgen måtte disse bli fjernet eller erstattet slik at det er få bevarte eksempler på denne typen maleri. Septimius Severus-tondoen synes å være av egyptisk opprinnelse.
Hakadal Golfklubb

Hakadal Golfklubb ble stiftet i august 2001 og har 1 303 medlemmer per 10. mai 2008. Klubbens hjemmebane er Aas Gaard Golfpark, par 71. De første 9 hull ble åpnet i juni 2005 og 9 hull til ble åpnet i august 2006. Det er planlagt 9 hull til, slik at det vil være en par 72 18 hull og en 9 hulls treningsbane. Deler av treningsbanen er nå noen hull på back nine.
Hakadal Golfklubb driver god lokal rekruttering og arrangerer i 2008 Suzann junior challange-finale for andre gang.
Liège–Bastogne–Liège 2013

Liège–Bastogne–Liège 2013 var den 99. utgaven av sykkelrittet Liège–Bastogne–Liège. Rittet gikk over 261,5 km den 21. april. Det er det 13. arrangementet på UCI WorldTour 2013.
I tillegg til de 19 UCI WorldTourlagene var de profesjonelle kontinentallagene Accent.Jobs-Wanty, Europcar, Crelan-Euphony, IAM Cycling, Cofidis og Topsport Vlaanderen-Baloise invitert til å delta.
Vinden vil bære oss

Handling

Journalistene Behzad, Keyvan, Ali og Jahan reiser til en isolert kurdisk landsby og utgir for å være ingeniører for å kunne dokumentere stedets tradisjonelle sorgritualer. Landsbyboerne forbereder seremonien for en gammel kvinne som ligger for døden, men hun holder deg i live. I mellomtiden observerer Behzad livets gang i den søvnige landsbyen mens han avventer hennes bortgang.

Om produksjonen

Filmen bruker ingen profesjonelle skuespillere, alle medvirkende er amatører hentet fra området rundt landsbyen Siah Dareh. Behzad Dourani, som spiller ingeniøren, er en lysteknikker fra Teheran. Den kurdiske regissøren Bahman Ghobadi arbeidet som regiassistent på denne filmen.
DX-ing

DX-ing er å motta radiosignaler, gjerne over lange avstander via radio. Utøveren av aktiviteten kalles for DX-er. Langdistansen avgjøres av hvilken frekvens og bølgespredningsegenskapene i ionosfæren. Kortbølgebåndet ligger mellom 1,8 MHz-30 MHz, noe som gjør det mulig med radiokontakt fra andre kontinenter via refleksjon av radiosignaler i atmosfæren. For VHF, UHF og SHF eksisterer det et mye strengere syn på hva en DX-kontakt innebærer, avstandene varierer fra 25 til 100 mil. En DX-er mottar bare signaler, de sender ikke signaler, noe for eksempel en radioamatør gjør. DX er en gammel telegrafisk term som betyr signal som ferdes langt.
DX-eren skriver en rapport og sender til radiostasjonen det lyttes til, der det oppgis tidspunkt for lyttingen, dato, frekvens, sted lyttingen skjer fra, hva programmet inneholder samt i hvilken kvalitet en mottar signalet. Radiostasjonen svarer forhåpenligvis med et QSL-kort for å bekrefte mottak av rapporten. DX-eren samler på kortene og kan på den måten dokumentere hva vedkommende har hørt på. Kort fra stasjoner med svakere signaler rangeres høyere enn tilsvarende fra stasjoner med sterke signaler.
DX-ing er mest vanlig på kortbølge, men kan også skje på mellombølge og FM, selv om disse signalene ikke spres like langt som kortbølgesignalene fordi radiosignalene går horisontalt ut fra senderen. Kortbølgesignalene reflekteres imidlertid av ionosfæren, et elektrisk ladet sjikt høyt over jordoverflaten, og kan derfor nå mye lengre enn mellom- og langbølgesignaler. Mellombølgesignaler kan reflektere på samme måte i mørket, men i mindre grad. Signaler fra FM- og TV kringkastere kan også nå langt under visse meteorologiske forhold. Da kan vi i Norge for eksempel høre italienske radiostasjoner på FM-båndet. Ofte blir lydkvaliteten svært god, men dette varer som oftest i få minutter. Deretter kan en i enkelte tilfeller høre en annen stasjon på samme frekvens.
Antall norske DX-ere har gått tilbake de senere år, noe som antas å være forårsaket av streamingtjenester på internett.
Kvalifisering til VM i fotball 2010 (OFC)

Kvalifiseringen til Fotball-VM 2010 for Oceania Football Confederation (OFC) endte med at New Zealand kvalifiserte seg til playoff mot tredjeplassen fra den asiatiske kvalifiseringen, Bahrain. Oseania er den eneste konføderasjon som ikke har automatisk en eller flere plasser i VM. Kvalifiseringen ble gjennomført i to runder, en i Stillehavslekene 2007 og den andre runden i Oseaniacupen 2008. Dette er den første kvalifiseringen til et VM uten Australia som deltager siden de har meldt seg inn i den asiatiske konføderasjonen.

Første runde

Første runde ble spilt under Stillehavslekene 2007 og hadde ti deltakere. De tre som tok medalje her ville gå videre til andre runde sammen med forhåndskvalifiserte New Zealand.

Sluttspillet

I utslagsrundene spilte de to gruppevinnerne mot de to toerne i semifinalene. Ny-Caledonia vant til slutt mesterskapet etter finaleseieren 1-0 mot Fiji. Vanuatu tok tredjeplassen foran Salomonøyene og gikk dermed videre til OFC Nations Cup 2008 og videre i kvalifiseringen til Fotball-VM 2010.
Vektløfting under Stillehavslekene 2015

Vektløfting under Stillehavslekene  2015. Vektløfting var en av flere sporter som var med i de femtende stillehavslekene som ble arrangert i Port Moresby på Papua Ny-Guinea i perioden 4. til 18. juli 2015. Det var fjortende gangen som vektløfting var med på programmet under stillehavslekene. Det ble konkurrert i åtte vektklasser for menn og sju for kvinner. Det ble delt ut tre sett medaljer i hver klasse; støt, rykk og sammenlagt. Papua Ny-Guinea ble beste nasjon med tretten gullmedaljer foran Samoa med elleve.
Kavli Foundation (USA)

Kavliprisen

I samarbeid med Kunnskapsdepartementet og Det Norske Videnskaps-Akademi deler stiftelsen ut Kavliprisen. Prisen deles ut hvert annet år, og går til enkeltforskere for fremragende forskning innen et av de tre fagfeltene astrofysikk, nanovitenskap og nevrovitenskap. Avtalen om å opprette prisen ble inngått i 2005, og de første prisene ble tildelt i 2008.

Kavliinstitutter

Kavli Foundation har etablert forskningsinstitutter ved ledende akademiske institusjoner og forskningsinstitusjoner over hele verden. Målet er å bidra til å utvikle grunnforskning innen astrofysikk, nanovitenskap, nevrovitenskap og teoretisk fysikk. 
I Norge finnes det per 2018 ett Kavliinstitutt: Kavliinstituttet for nevrovitenskap ved NTNU, Fakultet for medisin og helsevitenskap. Instituttets forløper, Centre for the Biology of Memory (CBM) (norsk: Senter for hukommelsesbiologi) ble utpekt som det første Kavliinstituttet i Norge i 2007.
Societas Europaea

Societas Europaea (SE; latinsk for europeisk selskap) er Den europeiske unions selskapsform av allmennaksjeselskapstypen. Selskapsformen ble etablert fra og med 8. oktober 2004. Rettsgrunnlaget er forordning 2157/2001.
Via Balbia

Via Balbia, eller Via Balbo var en hovedvei, som hadde sitt løp langs hele kysten av den italienske kolonien Libya. Den har sitt navn etter Italo Balbo. I mars 1937 foretok den italienske diktatoren Benito Mussolini et statsbesøk til Libya for å åpne denne nye militære hovedveien. Veien kalles nå den libyske kystvei.
Veien hadde stor betydning under Ørkenkrigen i Annen verdenskrig. Offensivene frem og tilbake langs kysten var i høy grad avhengig av den moderne veien til fremføring av tropper og forsyninger.
Veien fikk nytt dekke i 1967. Ifølge Hussein Maziq, statsministeren i Libya (1965-67), hadde det vært planen å bygge ut veien slik at den fikk to atskilte kjørebaner (motorvei). Dette kunne ikke gjennomføres på grunn av den politiske omveltningen den 1. september 1969 – unntatt på to strekninger: Sabratha–Tripoli–Misratah, og Agedabia–Benghazi–Tocra.
European Intervention Initiative

European Intervention Initiative (EI2) er et franskledet militært samarbeid bestående av Frankrike, Tyskland, Spania, Storbritannia, Belgia, Danmark, Nederland, Estland, Finland, Sverige, Portugal og Norge.
Den 25. juni 2018 ble det undertegnet en erklæring (engelsk: letter of intent) i Luxembourg av medlemsstatene. Finland tilsluttet seg den 7. november 2018 og Sverige seg til samarbeidet den 20. september 2019.
Profesjonell wrestling

Begrepets opprinnelse

Begrepet stammer fra «professional wrestling»-ligaene i USA, der WWE nå regnes som den mest innflytelsesrike. Wrestling er engelsk for bryting.

Fribryting

På norsk regnes i dag «wrestling» og «fribryting» som synonyme begrep, mer eller mindre.
Vedrørende begrepet «fribryting», så er det blitt hevdet at «NM i fribryting er kun avholdt i perioden 1948-54.» Den gang refererte man til bryting-stilarten som finnes i OL, som i dag kalles fristil-bryting, blant annet. I slike sammenhenger, så har norske medier sluttet å referere til «fribryting», stort sett.

Utbredelse

Profesjonell wrestling er mest kjent i USA, men er også kjent i blant annet Japan og Mexico.

Arrangører

Den største arrangør av turneringer, er WWE, fra USA.  De kaller wrestlingen for «sports entertainment» (sportsunderholdning). En del andre wrestling-forbund er også rimelig store, men havner i skyggen av WWE. Nummer 2 på "rangstigen" er Total Nonstop Action Wrestling (TNA). Enda en arrangør, er Florida Championship Wrestling, forkortet til FCW. En god del brytere har tatt steget fra FCW til WWE.
Ohio Valley Wrestling (OVW) har også sine egne belter blant annet OVW Heavyweight Championship. ROH, eller Ring of Honor er det største Indy selskapet i USA og har hatt stjerner som; Jeff Hardy, Paul London, Samoa Joe, Colt Cabana CM Punk ++.

Norge

I Norge er profesjonell wrestling organisert av Norges Wrestlingforbund, m.fl.

Profesjonelle brytere innen tradisjonell bryting

Anders Rønningen
Ruyuan

Ruyuan Yao (kinesisk: 乳源瑶族自治县; pinyin: Rǔyuán yáozú Zìzhxiàn, Chinese Postal Map Romanisation: Yuyuan) er et autonomt fylke i den kinesiske provinsen Guangdong. Det ligger i byprefekturet Shaoguan.
Befolkningen var på 194 315 innbyggere i 1999.

Økonomi og samferdsel

I dette området ligger Nanshui vannkraftverk med installert 75 MW effekt.
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Høyres studenter

Organisasjon

Foreningene ved universiteter og høyskoler danner grunnlaget for organisasjonens virksomhet. Lokalforeningene sender et forholdsmessig antall delegater til landsmøtet, organisasjonens høyeste organ, og én representant til landsstyret. I landsstyret møter også arbeidsutvalget og to landsmøtevalgte medlemmer. Arbeidsutvalget velges av landsmøtet og består av fem personer, hvorav én leder og to nestledere. Unge Høyres Landsforbund har en politisk rådgiver ansatt for å bistå Høyres studenter.
Leder møter fast med stemmerett i Unge Høyres sentralstyre og landsstyre samt Høyres sentralstyre. Høyres studenter er representert med seks delegater på Høyres landsmøter.
Internasjonalt arbeider organisasjonen gjennom medlemskap og representasjon i Nordens Konservative Studentunion (NKSU), den europeiske paraplyorganisasjonen European Democrat Students (EDS) og International Young Democrat Union (IYDU).
Kondolanse

Kondolanse (av latin condolere, «føle med») er en gest eller hilsen som gis til etterlatte etter dødsfall for å vise medfølelse og empati i sorgen og savnet.
En kondolanse kan gis muntlig ved graven til avdøde eller ved en annen anledning etter dødsfall. Den vanligste formen er personlig kondolanse, men det kan også brukes kondolansekort eller -brev. I mange tilfeller sender kondoløren en hilsen til den/de avdødes slektninger og venner.

Alternativer til «kondolerer»

Ved en kirkelig gravferdsseremoni avslutter presten minnehøytideligheten med å gi handa til de nærmeste etterlatte og kondolerer hver enkelt ved å si «kondolerer». Dette skjer aller sist, enten det ved begravelse er etter at kista er senket i jorda, eller ved bisettelse, altså ved kremasjon, foregår i kirkerommet. Etter dette går gjerne slekt og nære venner fram til de etterlatte og sier «jeg kondolerer» sammen med et håndtrykk som en sympatierklæring.
Siden den muntlige hilsenen «kondolerer» nesten utelukkende brukes i forbindelse med dødsfall, er betydningen ikke alltid like godt kjent av alle. En del oppfatter ordet som for formelt, stivt, gammeldags, kjølig eller upersonlig, og foretrekker derfor andre uttrykk med tilsvarende betydning, for eksempel «jeg sørger med deg», «jeg deler din sorg (eller smerte)», «jeg er med deg i sorgen» eller «min dypeste medfølelse». Et stille håndtrykk eller en klem er imidlertid regnet som like god skikk og bruk i Norge

Kondolansebrev

Kondolansebrev eller -telegram er brev og hilsner som sende til de pårørende etter et dødsfall. De kan være korte eller lange, formelle eller mer personlige. Den enkleste måten å formulere dem på, er å fortelle om egne følelser og reaksjoner og uttrykke takknemlighet for gode minner og vennskap.
Kondolansebrev kunne tidligere være kantet i svart og forseglet med svart lakk.
Kondolansebrev kan kalles letter of sympathy på engelsk.
Særlig før var det ikke uvanlig at en hadde private visittkort som en la igjen i en skål eller kasse ved døra når en gikk ut av kirken, kapellet eller krematoriet, for å vise sin deltakelse. Slike kort ble særlig brukt av fjernere bekjente eller hvis det var mange frammøtte.

Kondolansevisitt

Kondolansevisitt eller -besøk er et besøk for å uttrykke medfølelse og trøste familie og pårørende når noen er død. Før ville det formelt være tid for kondolansebesøk etter begravelsen. Skikken kunne også kreve svarte sko og klær.

Kondolanseprotokoll

Kondolanseprotokoller er en slags offentlig minnebok der pårørende og andre kan skrive en siste hilsen til en avdød, gi oppmerksomhet til de etterlatte eller uttrykke tanker og følelser om forholdet til den døde. Ofte kan man også også lime inn bilder. Slike blir lagt ut ved minnesamvær etter en bisettelse eller på et angitt sted en periode før en begravelse. De kan også legges ut på internett, både av begravelsesbyråer, som private blogger og av nettaviser, for eksempel når det gjelder nylig døde kjendiser eller dødsfall som har fått stor medieoppmerksomhet.
Myndighetsalder

Myndighetsalder, tidligere kalt lagalder, er den alderen da en person blir myndig, det vil si gammel nok til selv å slutte juridisk bindende avtaler og råde over egne midler uten bruk av verge. Etter at Europarådet i 1972 vedtok en resolusjon om at myndighetsalderen bør være 18 år, er dette blitt den vanlige myndighetsalderen i Europa, også i Norge.

Myndighetsalderen i norsk historie

I Magnus Lagabøtes Landslov av 1274 ble lagalderen satt til 20 år. I 1619 ble myndighetsalderen hevet til 25 år. 27. mars 1869 ble den så senket til 21 år. I 1969 ble myndighetsalderen igjen 20 år, og så i 1979 18 år.
Fra 1604 var kvinner umyndige. I 1845 kom Lov om større myndighet for ugifte kvinner. Fra 1863 ble ugifte kvinner myndige på lik linje med menn, men gifte kvinner forble umyndige fram til 1888.
Fra 1619 ble umyndige delt i to grupper. Gruppen mellom 18 og 25 år ble kalt mindreårige, og ble regnet som personlig myndige. Deres formue skulle imidlertid bestyres av en kurator.
I 1280 kom en bestemmelse om at enker og enkemenn skulle regnes for myndige, selv om de var under 20 år. Fram til 1814 kunne man søke kongen om å bli gjort myndig, selv om man ikke hadde oppnådd myndighetsalder. Det har vanligvis vært mulig å inngå ekteskap før oppnådd myndighetsalder etter søknad om dispensasjon.
I Norge er en person er myndig fra den dagen man fyller 18 år, ifølge vergemålsloven § 1.
Stemmerett har man derimot hvis man fyller 18 i løpet av det året valget holdes.
Mahogany Bluff

Mahogany Bluff er en fjellskrent 9 km sørvest for Cape Gordon, på østsiden av Pastorizo Bay på Vega Island. den fikk dette navnet av UK Antarctic Place-Names Committee (UK-APC) på grunn av stripene med dyp røddbrun farge på klippen.